C 20/10
ET
Euroopa Liidu Teataja
20.1.2023
(30) Võttes arvesse muutuvat ohumaastikku ja koostöös liikmesriikidega kutsutakse komisjoni üles tegema liidu elanikkonnakaitse mehhanismi raames järgmist: a) pidevalt analüüsima ja testima praeguste reageerimisvahendite piisavust ja tegevusvalmidust; b) jälgima korrapäraselt ja tegema kindlaks võimalikud märkimisväärsed reageerimissuutlikkuse puudujäägid Euroopa elanikkonnakaitse ühisressursis ja rescEU suutlikkuses; c) tõhustama veelgi sektoriülest koostööd, et tagada piisav reageerimine liidu tasandil, ning korraldama selle koostöö katsetamiseks koostöös ühe või mitme liikmesriigiga korrapäraseid koolitusi ja õppusi; d) arendama edasi hädaolukordadele reageerimise koordineerimiskeskust kui sektoriülest liidu tasandi hädaolukor­ rakeskust mõjutatud liikmesriikidele antava toetuse koordineerimiseks.
(31) Nõukogu on võtnud kohustuse alustada tööd, eesmärgiga kiita heaks tegevuskava, mis käsitleb koordineeritud reageerimist märkimisväärse piiriülese tähtsusega elutähtsa taristu häiretele ning milles esitatakse eesmärgid ja koostööviisid liikmesriikide ning liidu institutsioonide, organite ja asutuste reageerimisel sellise elutähtsa taristu vastu suunatud intsidentidele.
Nõukogu ootab, et komisjon esitaks sellise tegevuskava kavandi, tuginedes asjakohaste liidu asutuste toetusele ja panusele.
See tegevuskava peab olema täielikult sidus ja koostalitlusvõimeline läbivaadatud liidu hübriidohutõrje operatiivprotokolliga (ELi käsiraamat) ning võtma arvesse olemasolevat tegevuskava koordineeritud reageerimiseks ulatuslike piiriüleste küberturvalisuse intsidentide ja kriiside korral (12) ning EU-CyCLONe volitusi, mis on sätestatud küberturvalisuse 2. direktiivis, ning vältima struktuuride ja tegevuste dubleerimist.
Reageerimise kooskõlastamiseks tuleks selles tegevuskavas täielikult järgida olemasolevat kriisidele poliitilist reageerimist käsitlevat integreeritud korda (IPCR).
(32) Komisjoni kutsutakse üles konsulteerima asjakohaste sidusrühmade ja ekspertidega asjakohaste meetmete osas seoses võimalike merealuse taristu märkimisväärsete intsidentidega, mis esitatakse koos [punkti 20 alapunktis a] osutatud ülevaateuuringuga, ning arendama edasi erandolukorra plaanimise, riskistsenaariume ja otsuses nr 1313/2013/EL sätestatud liidu eesmärke õnnetustele vastupidavuse suurendamiseks.
IV PEATÜKK.
RAHVUSVAHELINE KOOSTÖÖ
Liikmesriigi tasandi meetmed
(33) Liikmesriigid peaksid tegema vajaduse korral ja kooskõlas liidu õigusega koostööd asjaomaste kolmandate riikidega seoses märkimisväärse piiriülese tähtsusega elutähtsa taristu toimepidevusega.
(34) Liikmesriike julgustatakse tegema koostööd komisjoni ja kõrge esindajaga, et tõhusalt käsitleda riske, mis ohustavad elutähtsat taristut rahvusvahelistes vetes.
(35) Liikmesriike kutsutakse üles koostöös komisjoni ja kõrge esindajaga aitama kaasa ELi hübriidmeetmete kogumi ning nõukogu 21. juuni 2022. aasta järeldustes (mis käsitlevad raamistikku ELi koordineeritud reageerimiseks hübriidkam­ paaniatele) osutatud rakendussuuniste kiirendatud väljatöötamisele ja rakendamisele ning seejärel neid kasutama, et raamistik ELi koordineeritud reageerimiseks hübriidkampaaniatele täielikult jõustada, eriti kui kaalutakse ja valmistatakse ette liidu terviklikku ja kooskõlastatud reageerimist hübriidkampaaniatele ja -ohtudele, sealhulgas elutähtsate taristute käitajate vastu suunatud ohtudele reageerimiseks.
(12) Komisjoni 13. septembri 2017. aasta soovitus (EL) 2017/1584 koordineeritud reageerimise kohta ulatuslike küberturvalisuse intsidentide ja kriiside korral.